cyanic-selkie/wikianc huggingface dataset:
Arkivloven (Danmark)
Arkivloven er en dansk lov fra 2002, som regulerer forholdene vedrørende de offentlige arkivers arbeide. Loven administreres av Kulturministeriet, som statens arkivvesen hører inn under. Det mest interessante avsnitt dreier seg om mulighetene for å benytte materialer som er deponert på offentlige arkiver. Her er grunnregelen den at materiale fra offentlige forvaltninger blir tilgjengelig når det er 20 år gammelt. For kirkebøker og saker som inneholder myndigheters korrespondanse til bruk i forbindelse med rettssaker er fristen 50 år.
I Norge fikk man en tilsvarende lov som trådte i kraft i 1999.
Forlengelse av tilgjengelighetsfristen
Hvis materialet inneholder opplysninger om enkeltpersoner, forlenges fristen til 75 år, og den avleverende myndighet (det vil si pågjeldende forvaltning, statlig eller kommunal) kan dessuten forlenge fristen til maksimalt 60 år, når ett eller flere av følgende hensyn gjør seg gjeldende:
Søknad om adgang til materiale hvor fristene ikke er upløpt
Riksarkivaren kan gi adgang til materialer som ennå ikke er offentlig tilgjengelige. Det foruteætter en søknad til Justitsministeriet hvor man opplyser hva som er formålet med å ville ha adgang til materialet. Vanskeligheten for søkeren ligger her på to felter: dels skal man ha en god grunn til å ville undersøke materialet, og dels skal man kjenne materialet så godt at det kan gis en utvetydig betegnelse i søknaden. Praksis har vist at arkivadgangen blir administrert meget påholdende. Kun fagutdannede historikere har fått bevilling, og selv blant den gruppen er det ikke alle søknader som er etterkommet. Denne praksis har gjort Danmark til et av de minst åpne land hva angår offentlighetens adgang til arkiverte materialer.
Studentsamfunnet Westerdals Oslo ACT
Studentsamfunnet ved Westerdals Oslo ACT (SWOACT) var en studentorganisasjon med tilholdssted i Oslo for studentene ved Westerdals Oslo ACT. Organisasjonen var en videreføring av Studentsamfunnet NITH med bakgrunn i sammenslåingen mellom NITH, NISS og Westerdals School of Communication. Det var per høsten 2015 tilknyttet 1755 studenter til SWOACT. Generalforsamlingen i SWOACT vedtok i januar 2016 å søke medlemskap i Norsk Studentorganisasjon, og var fra før av tilknyttet Studentsamskipnaden i Oslo og Akershus. Da Westerdals Oslo ACT ble en del av Høyskolen Kristiania i 2018 ble SWOACT oppløst.
Historie
Studentsamfunnet NITH ble stiftet 1. januar 1978. I 2014 ble skolene NITH, NISS og Westerdals slått sammen, noe som resulterte i at Studentsamfunnet NITH endret navn til Studentsamfunnet Westerdals Oslo ACT. Dette var i tråd med skolens nye navn.
Tidligere ledere i Arbeidsutvalget:
Foreninger
Gjennom årene har det vært tilknyttet en rekke foreninger til SWOACT. Disse ble stiftet av Studentparlamentet og fikk driftsmidler tildelt av Arbeidsutvalget. Foreningen for bardrift driftet SWOACTs studentbar på Campus Fjerdingen kalt Skjenkestua Studentbar, og før det studentbaren på Campus Galleriet kalt #fuBar.
Space Operations Command
Space Operations Command (SPOC) er en kommando i U.S. Space Force, opprettet 20. desember 2019. Hovedkvarteret er ved Vandenberg Air Force Base i California, og skal flyttes til Peterson Air Force Base i Colorado.
Kommandoen har til oppdrag å organisere og generere styrker til bruk for U.S. Space Command. Den består av nærmere 16 000 mannskaper under ledelse av en generalmajor.
Christiane Nüsslein-Volhard
Christiane Nüsslein-Volhard (født 20. oktober 1942 i Magdeburg) er en tysk biolog som vant Albert Lasker Award i 1991 og som sammen med Eric Wieschaus og Edward B. Lewis ble tildelt Nobelprisen i fysiologi eller medisin i 1995 for deres forskning på den genetiske kontrollen av embryonal utvikling. Eksperimentene som ga Nüsslein-Volhard og Wieschaus deres Nobelpris, tok sikte på å identifisere gener involvert i utviklingen av Drosophila melanogaster (bananflue) og deres embryoer. I 1994 startet Nüsslein-Volhard opp Christiane Nüsslein-Volhard-stiftelsen (Christiane Nüsslein-Volhard Stiftung på tysk). Den er ment å hjelpe lovende unge kvinnelige tyske forskere som har fått barn. Stiftelsens viktigste fokus er å legge til rette for barneomsorg som et supplement til allerede eksisterende stipend og barnehager.
Hennes nevø Benjamin List, fikk nobelprisen i kjemi i 2021.
Booth Island
Booth Island er en kupert, Y-formet øy, beliggende i Wilhelm Archipelago på vestkysten av Den antarktiske halvøy. Øya er åtte kilometer lang, og høyeste punkt er Wandel Peak (980 moh.). Øya ble oppdaget i januar 1874 av en tysk ekspedisjon under ledelse av Eduard Dallmann og sannsynligvis navngitt etter Oskar Booth og/eller Stanley Booth – begge medlemmer av Hamburgs geografiske selskap. Belgica-ekspedisjonen 1897–99 under ledelse av Adrien de Gerlache navnga øya Wandel Island, og navnene har blitt brukt om hverandre. Den smale Lemairekanalen skiller øya fra fastlandet.
På nordsiden av Booth Island ligger bukta Port Charcot der en fransk ekspedisjon (1903–05) under ledelse av Jean-Baptiste Charcot overvintret i 1904 i ekspedisjonsskipet «Français».
Rørvikvågen dyrefredningsområde
Rørvikvågen dyrefredningsområde er et biotopvern på øya Vigra i Giske kommune, Møre og Romsdal. Området ble vernet i 1988 for å ta vare på fuglelivet i et våtmarksområde.
Vågen er ei større langgrunn vik med store tidevannsområder. Flere bekker har utløp i vågen, og sammen med driv-voller av tang og tare gir dette grunnlag for stor næringsproduksjon. Den innerste delen av vågen efr skjermet av et belte med rullestein. Her er det dammer og laguner. Vågen er raste-, hekke- og overvintringsområde for våtmarksfugl. Her er observert 21 fuglerarter av regional betydning, 13 av nasjonal betydning og 5 arter av internasjonal interesse. Det foregår ornitologiske studier og undervisning i området. Området er delvis truet av beitetrykk fra husdyr.
US Open Championship 1974
US Open Championship 1974 ble arrangert på Winged Foot Golf Club i Mamaroneck, New York i USA i 1974.
Denne turneringen er i golfhistorien kjent som «Massakren på Winged Foot». Historien om dette mesterskapet begynner egentlig året før, i US Open på Oakmont Country Club i 1973. Dette året satte Johnny Miller turneringsrekord da han vant mesterskapet med en sisterunde på 63 slag – en rekord som ennå ikke er slått i US Open eller noen annen major-turnering.
Et år senere samlet golfeliten seg til US Open 1974 på Winged Foot Golf Club i New York. Miller var fortsatt sportens beste spiller og hadde allerede vunnet fem turneringer så langt i sesongen. Gary Player hadde vunnet The Masters for annen gang, med Dave Stockton og regjerende British Open-mester Tom Weiskopf to slag bak. Forventningene til lav score og nye rekorder i årets andre major var skyhøye. Men Winged Foot viste seg å være brutal, og forventningene forsvant fort da mesterskapet begynte. Etter to dager gikk cutten på +13 og fire spillere delte ledelsen på +3. Da sisterunden var over sto Hale Irwin igjen som vinneren, etter fire bogeys på siste ni og en score på +7.
United States Olympic Trials 2020
United States Olympic Trials 2020 ble arrangert fra 18. til 27. juni 2021, på Hayward Field i Eugene i Oregon. Dette var det første stevnet som ble arrangert på Hayward Field etter at areanen ble ombygd fra 2018 til 2020.
US Open Championship 1974
For publikum var det et sjokk å se golfsportens elite bli ydmyket på Winged Foot, spesielt fordi forventningene var så høye. Blant episodene som aldri vil glemmes er Jack Nicklaus som puttet ut av greenen på første hull, en tilskuer som kjørte en bil over samme green før annen runde og uten å gjøre synlig skade, og en tilskuer som mistet tennene da han ble truffet av en ball.
United States Olympic Trials 2020
Mesterskapet var uttakningsstevne for Sommer-OL 2020, men fordi OL ble utsatt til 2021 grunnet koronaviruspandemien ble også uttakningsstevnet utsatt til 2021. United States Olympic Trials er også USA-mesterskapet i friidrett, men kalles United States Olympic Trials de årene det er OL. De tre beste utøverne i hver øvelse kan bli tatt ut, gitt at de oppfyller kvalifiseringskravene til OL.
Uttaket i maraton ble arrangert i februar 2020 i Atlanta, og uttaket i 50 km kappgang ble arrangert i januar 2020.
Resultater
Utøvere som ikke har greid kvalifiseringskravet til VM i friidrett 2019 enda, men disse kan bli tatt ut til VM etter USA-mesterskapet dersom de greier kvalifiseringskravene.
Nulle Finsen
Olufa «Nulle» Finsen (født 8. desember 1869 i Reykjavík, død 4. august 1950) var en dansk forfatter.
Nulle Finsen var datter av stiftamtmann, senere innenriksminister Hilmar Finsen. Hun var lærer ved Slomanns skole 1891–1904. Hun skrev Fra Bjørnsons sidste Aar: Erindringer fra Aulestad og Paris (1913); Fra Bjørnsons Hjem (1917) samt en del artikler og kronikker i danske og utenlandske tidsskrifter.
The Trevor Project
The Trevor Project er en amerikansk ideell organisasjon stiftet i 1998. Den skal hjelpe LHBT-ungdom som tenker på å ta sitt eget liv. De har et telefonnummer som er kostnadsfritt å ringe, og som skal gi ungdommen noen å snakke med. Organisasjonen hjelper også foreldre til LHBT-ungdom i å skape et trygt og inkluderende miljø, både hjemme og på skolen. The Trevor Project ble stiftet 25. mars 1998 av skaperne av den Oscar-vinnende kortfilmen Trevor.
Flere kjendiser har vist sin støtte til organisasjonen, blant andre Neil Patrick Harris, Jessica Alba, Halle Berry, Sacha Baron Cohen, Tanner Cohen, Melissa Etheridge, Jodie Foster, Anne Hathaway, Paris Hilton, Janet Jackson, Lisa Kudrow, Adam Lambert, Avril Lavigne, Annie Lennox, Jenny McCarthy, Daniel Radcliffe, Meg Ryan, Britney Spears, Sharon Stone, Anthony Zuiker, Tyler Oakley og John Green.
De gir også årlig ut ærespriser til aktivister som utmerker seg spesielt i arbeidet med The Trevor Project.
Long Island
Long Island er en øy i den amerikanske delstaten New York. Den er rundt 190 km lang og 20–32 km bred, og deler seg i to grener ved sin østlige ende, kjent som North Fork og South Fork.
Vest på øya ligger fylkene Kings og Queens, og øst for dem er fylkene Nassau og Suffolk.
Geologisk er øya dannet av to rygger av istidsmorener hovedsakelig bestående av grus og løs sten over dypt grunnfjell. Teknisk sett er øya egentlig en halvøy adskilt fra fastlandet av East River, et tidevannsestuar fra Hudsonelva. Den østre siden av øya er fortsatt delvis preget av landbruk, og inneholder nå mange vingårder i tillegg til tradisjonelle jordbruk. Fiske er også en industri på øya, i landsbyene Northport and Montauk.
Siden andre verdenskrig har Long Island fått et stadig større forstadspreg og er i noen områder fullt ut urbanisert. South Fork inkluderer området kjent som The Hamptons, som er et populært sommersted for New Yorks velstående innbyggere.
Konfliktåret 1878
Dødsfall
…
Kapteinsgården i Uskedal
Kapteinsgården i Uskedal er en fredet offisersbolig fra 1700-tallet i Uskedal i Kvinnherad kommune. Huset ble bygd av Johan Koren Dahl i 1775 som var sjef for Nordre Sunnhordlandske kompani, og den gangen gikk sjøen like opp til hagen ved huset. Han var sønnen til forvalteren av baroniet i Rosendal fram til 1746, krigskommissær Mathias Dahl. Huset fikk senere navn etter kaptein Christian Lerche Dahl som blant annet var ordfører en stund i Kvinnherad på første del av 1800-tallet. Dahlslekta hadde storgårder over hele Vestlandet, blant annet i Etne og Sogn, og var lenge en av de mektigste familiene i Kvinnherad. Familien gjorde seg òg gjeldende på det nasjonale planet; flere av dahlsfolket var prester, mens andre jobbet i viktige embeter som justisråd og kanselliråd.
Boligen var oppført i empirestil med valmede gavler og en ark over inngangspartiet. Husets store sal er kledd med fransk tapet fra rundt 1800, her står også en vedovn som er produsert av Ulefos Jernværk i 1786. Vegg i vegg med den store salen lå baronskammeret som fungerte som gjesterom for baronen i Rosendal når han besøkte stedet.
Kapteinsgården er en av de best bevarte embetsmannsgårder fra 1700-tallet på Vestlandet, og eiendommen ble fredet i 1923. Innvendig ser huset fremdeles ut likt ut som på 17- og 1800-tallet. Under kampene i Uskedalen ved krigsutbruddet i 1940 ble huset beskutt og sterkt skadd. Gården var gjestgiveri i over 50 år, men er nå i privat eie.
Trichinella spiralis
Trichinella spiralis er en art i rekken rundormer. En dyreparasitt, egnete verter er kjøttetende/altetende pattedyr, slik som gris, rovdyr, gnagere, sel, hval og flere. Infeksjon forårsaker trikinose. Trikinen har bare én vert, og aldri noen kontakt med den ytre verden. Den overføres dermed kun hvis verten spises.
Levevis
Verten bli infisert ved å spise trikinøst kjøtt. Kapslen med trikinen løses opp i magesyren og larvene vokser opp til kjønnsmodne hunner og hanner. Disse har sitt tilholdssted i overgangen tynn-tykktarm. Etter paring dør hannen, mens hunnen føder levende larver. Larvene vandrer med blodet, via hjertet og lungene, til tverrstripet musklatur. Her kapsler nematoden seg inn i musklaturen, hvor den antageligvis lever resten av vertsdyrets liv. Tilstanden kalles trikinose.
Wolfgang Zimmerer
Wolfgang Zimmerer (født 15. november 1940) var en vesttysk bobkjører som deltok i de olympiske vinterleker 1972 i Sapporo og 1976 i Innsbruck.
Zimmerer ble olympisk mester i bobsleigh under Vinter-OL 1972 i Sapporo. Sammen med Peter Utzschneider vant han toerbob foran sine landsmenn Horst Floth og Pepi Bader. Han var også med på den vesttyske firerboben som kom på tredjeplass.
Zimmerer ble verdensmester fire ganger, i firerbob 1969 i Lake Placid i toerbob i 1973 i Lake Placid og i både toer- og firerbob i 1974 i St. Moritz.
Han er alpinistene Maria Höfl-Riesch und Susanne Rieschs onkel.
Augustinus Olsen Wroe
Augustinus Olsen (Olafsen) Wroe (død 1657) var borgermester i Oslo og lagmann i Christiansand og Agdesidens lagdømme i årene 1632–1655. Augustinus Olsen var dansk av fødsel. Moren het Bodel Hansdatter. Hun ble trolig gift andre gang med Laurits Mogensen, rådmann i København (død 1622). Augustinus må være barn fra et tidligere ekteskap med en Oluf Wroe. Fødestedet er trolig Wroe prestegjeld på Nord-Jylland. Augustinus Olsen var gift med Anna Lauritsdatter Hagedorn (ca. 1617–1675).
Embetskarriere
Olsen ble tilsatt 29. juli 1632 med samme rettigheter som forrige lagmann. Han fikk bestilling som riksskriver ved brev 21. april 1623 etter Tomas Jensen, som ble lagmann i Skien. Han fikk seg tillagt inntektene av det ”vicarie” Jensen hadde hatt før ham, ”Altare St. Crucis”. Ved kongebrev av 17. november 1623 fikk han seg også tillagt tienden av Tune sogn og Kville sogn i Viken i Båhus. I 1632 er opplyst at han frem til da hadde oppebåret kronens tiende av Tune og Kville sokner i Båhus, en rett som det året ble overdratt den neste borgermesteren i Oslo, Nils Toller.
Augustinus Olsen var borgermester i Oslo før han ble lagmann på Agder. Han avstod lagmannsbestillingen frivillig til svigersønnen i 1655. Augustinus Olsen hadde som borgermester i Oslo hatt rett til å kreve opp kronens tiende av Tune og Kville sogn i Båhuslen. Denne retten ble i 1632 overdratt til borgermesteren i Kristiania, Nils Nilsen Toller.
I 1636 ble det i Olsens tilstedeværelse og medvirkning inngått forlik i en åstedssak som hadde vært for retten i mange år og nå ble behandlet av den fjerde lagmann i strekk. Forliket ble ført i hånden av den ene part og det heter: ”Och efftersom wij ere Alle dødelige, Och dend som formener Sig vndertidenn at kannd haffue dennd største Ret, tuert om igienn kannd haffue dend Største vRett, da haffuer Jeg forbe:te Staffen Kielland wed goede Mennd och wenners Raad och underhandling .... jndgaaed Enn wenlig Sæmje och contract med ..”.
I 1643 ble det oppnevnt en kommisjon som skulle dømme i en tvist mellom Olsen og Christopher Gjøe. Gjøe hevdet at Olsen hadde avsagt ”uendelige Domme” i en sak mellom Gjøe på hustruens vegne og noen bønder på Agdesiden. Lagmann Nils Hansen i Kristiania, Palle Rosenkrantz, Ove Gedde og Preben von Ahnen var medlemmer av kommisjonen.
Olsen ble ikke alltid vurdert som objektiv i sin dommergjerning. Den 22. april 1637 utstedte kongen et brev som gav Hans Tomassen på Flekkerøy anledning å anvende settedommer i en strid han hadde gående med lagmannen.
I 1634 ble Olsen og Palle Rosenkrantz oppnevnt til å behandle en tvist mellom forrige fogd på Lister Johan Vidow og hans etterfølger Dinus Jensen.
Ved kongebrev av 6. november 1634 ble han og lagmann Tomas Jensen i Skien oppnevnt til å behandle en tvist mellom Gunde Lange og Landvik kirke som gjaldt rettighetene til ødegården Haugebø. Saken ser ikke ut til å ha fått et endelig utfall. Den 27. mai 1639 fikk lagmannen på Agder og lagmannen i Bratsberg (Skien) påminnelse om å dømme om saken.
Den 29. februar 1636 ble Olsen bedt om å reise til Bergen og den 22. august samme år var han, lagmann Hans Mikkelsen i Stavanger, kansler Jens Bjelke, lensherre Palle Rosenkrantz på Bergenhus og Henrik Thott i Stavanger kommissærer som skulle dømme om en lang rekke tvister i Bergen som hadde oppstått ”mellom hanseaterne og byens borgere”.
I 1639 ble Olsen og lagmann Tomas Jensen i Skien oppnevnt til å dømme i en eiendomstvist mellom lensherre Palle Rosenkrandtz på kirkens vegne og Gunde Lange på Brunla len. Lagmennene hadde dratt til åstedet vinterstid, men de kom tilbake med uforrettet sak. De fikk da befaling om å utføre forretningen en annen tid på året.
I 1643 ble Olsen og lagmann Tomas Jensen i Tønsberg pålagt å behandle en sak om arv etter Erik Ottesen Ornings avdøde hustru. Olsen og lagmann Tomas Jensen i Skien ble i 1646 oppnevnt til på behandle en rekke klager mot forrige lagmann Clemens Sørensen Wedel i Tønsberg som var bragt inn for herredagen.
Den 25. august 1648 ble Olsen beskikket til å dømme sammen med lensherre Jørgen Seefeldt i ”tvistigheder mellom Christiansand borgerskab og en del bønder i Mandal og Nedenes len”.
I 1648 ble Olsen og Vincents Bildt beordret å overlevere Agdesiden len til den nye lensherren Jørgen Seefeldt.
Økonomi
I 1641 fikk Augustinus Olsen fortsette å ha en sag som lå under gården skattefritt slik forrige lagmann hadde hatt den. Olsen ble i 1643 innklaget av generalvisitøren Nichel Helmer for å skulle ha drevet ulovlig skoghugst ”os til stor Skade udaf Egetømmer”. Palle Rosenkrandtz fikk ordre om å tiltale lagmannen.
I 1647 ble Olsen frifunnet for ulovlig salg av tømmer til en utenlandsk skipper noen år tidligere da det viste seg at han hadde ”aftinget” saken med lensherren. Den 3. juni 1647 forkynte kongen at lagmannen skulle være ”fri for hver manns tiltale for 1 tylvt egetømmer han og hans hustru hadde solgt til en utenlandsk skipper”.
På skiftet etter Augustinus Olsen er hans enke på Holmegård oppført med store jordeiendommer med en samlet skyld på 123 huder og 3 ½ engelsk ”paa forskjellige steder udi riget”.
Bosted
Lagmannsgården på Holmegård stod i forfall da Augustinus Olsen tok over lagmannsembetet. Han søkte kongen om midler til å bygge nye hus. Kongen påla lensherren på Agder til å sørge for at Olsen fikk det ”tømmeret” han hadde behov for. I brevet som er datert 8. juni 1635, står det bl.a. at han skulle skaffes ”30 tylvter hustømmer af bønderne .. og lader bønderne føre det udi elven neder for gården som han påbor”.
Lagtingene ble holdt på tingstedene Halshaug eller Høllen i Søgne. Den 6. november 1642 fikk lensherren Palle Rosenkrantz pålegg om å flytte lagtinget til Kristiansand. I 1650 fik allmuen på Agdesiden (Mandal, Lister, Nedenes og Råbygdelaget) befaling om å bidra til bygging av et domhus i Kristiansand.
Arkiv
Olsen var den første lagmann på Agder som førte lagtingsprotokoll. Lagtingsprotokollen og en brevbok fra Olsens tid er blant de få arkivsakene som finnes ved lagtingsarkivet på Agder.
Aptopus
Aptopus er en slekt av biller som hører til familien smellere (Elateridae).
Utseende
Nokså små (ca. 5 - 10 millimeter) og smale, gulbrunlige til brunsvarte smellere. Oversiden er fint hårete. Pronotum er firkantet med tilbaketrukne bakhjørner. Et særtrekk er at scutellum er hjerteformet. Dekkvingene har fine punktrader. Klørne er kamformede.
Utbredelse
Slekten er utbredt i Amerika, fra USA til Argentina.
Sophie Louise Holck-Winterfeldt
Sophie Louise grevinne Holck-Winterfeldt (født komtesse Ahlefeldt 14. november 1736 i Risby, død 13. desember 1793 på Frederiksborg slott) var en dansk adelsdame.
Grevinnen var overhoffmesterinne hos dronning Juliane Marie samt dekanesse for Vallø stift, men hun tok ikke opphold der. Hun døde den 13. desember 1793 på Fredensborg slott, hennes kiste ble ført til Lolland og den 28. desember samme år og innsatt i Sæbyholms kapell i Halsted kirke.
Bion fra Smyrna
Bion fra Smyrna (gresk: Βίων ὁ Σμυρναῖος) var en gresk bukolisk dikter, virksom på 100-tallet f.Kr., opphavlig fra byen Smyrna i Anatolia. Det er lite som er kjent om hans liv og det meste av hans verk har gått tapt. Det fortelles at han var bosatt på Sicilia og at han ble myrdet med gift av sine fiender. Hans litterære gresk var er karakterisert som bukolisk dorisk dialekt.
Hyrdedikt
Det gjenstår 17 fragmenter, bevart i ulike antologier, og Epitaf for Adonis, et mytologisk dikt om Adonis' død og klagesangen til Afrodite, bevart i flere middelaldermanuskripter bestående av bukoliske dikt. En del av fragmentene viser temaer fra hyrdediktningen som var typisk for antikkens greske bukoliske diktning, mens andre vitner om bredere tematiske fortolkninger av bukoliske formen som ble alminnelig i den senere hellenistiske perioden. De er ofte opptatt med kjærlighet, hovedsakelig homofil kjærlighet.
Foruten Adonis er de andre myter som opptrer i hans verk de om Hyakinthos, en vakker, ung mann som ble elsket av guden Apollon, og kyklopene. Vurdert fra referanser i hans gravskriften Epitaf om Bion, som består av flere hentydninger til hans forfatterskap, skrev han også et dikt om Orfeus, som en del bevarte fragmenter kan tilhøre. De greske tekstene til Bions dikt er generelt inkludert i utgaver av Theokrit fra Syrakus. Det er ingen særskilt grunn til å tro at Epithalamium (bryllupsdikt) for Akilles og Deidameia, bevart i flere bukoliske manuskripter og vanligvis oppgitt med Bion som forfatter i moderne utgaver, faktisk var skrevet av Bion.
Bions innflytelse kan bli sett hos tallrike antikke greske og latinske poeter og prosaforfattere, blant annet Vergil og Ovid. Hans behandling av myten om Adonis i særdeleshet har påvirket europeisk og amerikansk litteratur siden renessansen.
Liv
Bortimot ingenting er bevart om Bions liv. Redegjørelsen som tidligere ble gitt av ham, at han var en samtidig med Theokrit og en venn og lærer av Moskos, og levde en gang rundt 280 f.Kr., er i dag betraktet som uriktig. Denne informasjonen hviler på en feillesning av Epitaf om Bion, et dikt som minnes hans død, og som i tidlig moderne tid ble feilaktig tilskrevet Moskos. Det bysantinske leksikonet Suda lister den antikke kanon av greske hyrdediktere som Theokrit, Moskos, og Bion, hvilket skulle reflektere en kronologisk orden, og Moskos var virksom i tiden 150 f.Kr. Antagelige og sikre etterligninger av Bion av greske og latinske forfattere begynte å bli sett tidlig på 100-tallet f.Kr.
En del informasjon om Bions liv kommer fra nevnte Epitaf om Bion. Dets anonyme forfatter kaller seg selv for Bions arving og en «ausonisk» (= italiensk), hvilket kan bety at Bion reiste til Italia på et tidspunkt, muligens for å skaffe seg en velynder og beskytter i Roma (slik greske poter begynte å gjøre på denne tiden). Det kan imidlertid bety at forfatteren kun betraktet seg som Bions poetiske etterfølger. Diktet forsikrer også at Bion ble forgiftet, noe som kan henspille på en faktisk hendelse, eller igjen være ment som en poetisk metafor.
En antikk tekst har oppgitt hans opphavlige lokalisering som «et lite sted kalt for Flossa», hvilket ikke er identifisert. Det kan være et distrikt administrert fra Smyrna, kanskje en av landsbyene som Smyrna ble rekonstituert i den hellenistiske perioden. Benevnelse «Bion fra Flossa» som han tidvis er blitt kjent som (blant annet av USAs nasjonalbibliotek, er derfor en pedantisk språkfeil: utenfor Smyrna ville han ha vært kjent som Bion fra Smyrna.
Vestre Sandfjorden
Vestre Sandfjorden er en fjord på Vanna i Karlsøy kommune i Troms. Fjorden har innløp mellom Nakkesletta i vest og Solstad i øst og strekker seg 2,5 kilometer sørøstover til Sandfjordbotn.
Danmark under VM i svømmesport 2022
Danmark deltar under VM i svømmesport 2022 i Budapest i Ungarn fra 18. juni til 3. juli 2022.
Fjellet p-hus
Fjellet p-hus, eller Fjellet Parkeringshus, er et parkeringsanlegg inne i fjellet tildels under Tromsø sentrum. Det har plass til 900 biler. Det er fem innganger/utganger til tunnelanlegget, tre av disse er i tilknytning til sentrumsgater og er tillatt for fotgjengere («Sentrum nord», «Sentrum» og «Sentrum sør»). De to andre er i tilknytning til veitunnelen Sentrumstangenten og er bare for personbiler.
Sinsenbyen
Sinsenbyen er et stort boligområde på Sinsen vest for Gjøvikbanen i bydel Grünerløkka i Oslo. Det blei anlagt i 1935–39 og var den største private utbygginga i Oslo til da. Området avgrenses av Trondheimsveien, Siloveien, Sinsenterrassen, Olaf Schous vei og Konghellegata.
Sinsenbyen, som tidligere var jordbrukseiendom, blei bebygd med 45 lamellblokker. De hadde i alt 2562 leiligheter (herav 967 ettroms, 1061 toroms, 500 treroms og 34 større) og 75 næringslokaler. Rundt 10 000 mennesker skal visstnok ha flyttet inn her ved ferdigstillelsen. Blokkene er i all hovedsak i fire eller fem etasjer. Trondheimsveien 163 (bildet) er det viktigste unntaket med åtte etasjer. Her var det blant annet kino, men denne blei nedlagt i 1964. Fasadene er stort sett i rød tegl.
Blokkene er bygd i parallelle grupper og følger terrenget. Det blei satt ei minimumsgrense for avstand mellom blokkene på 25 meter, og målet var å få sol i alle leiligheter og flest mulig oppholdsrom.
Alle leilighetene hadde kjøkken med elektrisk komfyr, bad og sentralfyring.
Hovedarkitekter for prosjektet var Kristofer Lange (regulering) og Thorvald Christian Hauff (bygninger). Utbyggere var murmesterfirmaet Brdr. Johnsen, som hadde kjøpt heile Sinsen gård på om lag 170 mål. De oppførte Sinsenterrassen i 1934 og Schouterrassen i 1935, disse navnene er nå også gatenavn i området. Total kostnad var 32 millioner kroner.
Euthysanius
Euthysanius er en slekt av biller som hører til familien smellere (Elateridae).
Levevis
De mindre og flygedyktige hannene kan finnes under bark på døde furustammer, de kommer også til lys. De store, ikke flygedyktige hunnene kryper på bakken. Larvene er dårlig kjente, de kan være rovdyr eller leve i råtten ved.
Utbredelse
Slekten er bare kjent fra California.
Fredrik Christian Wildhagen
'''Fredrik Christian «F. Chr.» Wildhagen''' (født 9. februar 1888 i Kristiania, død 2. mars 1971) var en norsk filolog og lærer, mest kjent som Bjørnstjerne Bjørnson-kjenner og programleder i NRK radio på 1930-tallet.
Etter examen artium ved Kristiania katedralskole 1906, Krigsskolen og lærergjerning, fullførte han cand.philol. i språkhistorie 1917 og pedagogisk seminar 1922. Han var lærer (lektor) ved Akers kommunale gymnas 1923-37 og startet i NRK 1931 som foredragssjef etter at styret 30. april 1930 hadde vedtatt prøvesendinger for skolekringkasting. I 1934 ble han sjef for den nye Opplysningsavdelingen og fikk med det ansvar for foredrag og kåseri som ble kringkastet.
Under andre verdenskrig sluttet han i NRK på grunn av at NRK-ledelsen støttet okkupasjonsmyndighetene. Han gikk tilbake til skoleverket og var lærer inntil han ble arrestert, mistenkt for å drive etterretningsvirksomhet. Han satt fengslet på Møllergata 19 i et år, og ble deretter overført til fangeleiren på Grini.
Etter krigen vendte han tilbake til NRK. Han ledet Opplysningsavdelingen frem til han ble pensjonist i 1958. Wildhagen holdt også foredrag selv og ledet serier som Lørdagskåseri og Streiftog i norsk humor, siste med bokhandler Jacob Dybwad.
Båhusveien
Båhusveien finnes flere steder:
Hideko Maehata
Hideko Maehata (født 20. mai 1914 i Hashimoto i prefekturet Wakayama, død 24. februar 1995) var en kvinnelig japansk svømmer som deltok i de olympiske leker 1932 i Los Angeles og OL 1936 i Berlin.
Maehata ble olympisk mester i svømming under OL 1936 i Berlin. Maehata ble dermed den første japanske kvinnen som vant en olympisk gullmedalje. Hun vant 200 meter brystsvømming med tiden 3.03,6. Hun hadde tidligere satt ny olympisk rekord i de innledende rundene med tiden 3.01,9.
Fyrstedømmet Theodoro
Fyrstedømmet Theodoro, også kjent som goternes land (gresk: Γοτθία) var et lite fyrstedømme på Krims sørvestre del. Riket ble grunnlagt av krimgotere tidlig på 1300-tallet og eksisterte frem til det ble erobret av de tyrkiske osmanene i år 1475. Dets hovedstad var Doros, også kalt Theodoro, som i dag er kjent som Mangup. Fyrstedømmet var en nær alliert av Keiserdømmet Trapezunt.
Historie
Fyrstedømmets befolkning var en blanding av grekere, krimgotere, alaner, protobulgarer, kumaner, kiptsjaker og flere andre etniske grupper. Hovedreligionen i riket var ortodoks kristendom – med en muslimsk minoritet – og dets offisielle språk var gresk. Innledningsvis var fyrstedømmet under Keiserdømmet Trapezunts kontroll, men ble senere utviklet til en fullt selvstendig stat.
Fyrstedømmet nevnes første gang på det tidlige 1300-tallet, med tidligst gitte data av den etterfølgende bysantinske historiker Theodore Spandounes som skrev om Andronikos III som «goternes prins». Flertallet andre kilder oppkommer senere på 1300-tallet, for eksempel der flere allvitere nevner Dmitry, en av tre tatarske prinser som deltok i slaget ved det blå vann som prins over goterne. Navnet Theodoros' opprinnelse er omtvistet, men prinsene etter i det minste 1420-årene kalte seg Herre over byen Theodoro og dens marine region (gresk: αὐθέντης πόλεως Θεοδωροῦς καὶ παραθαλασσίας).
Fyrstedømmet hadde vennskapelige relasjoner med dets nordlige nabo Den gylne horde, der de betalte en årlig tributt som vasallstat. Imidlertid lå man i stadig konflikt med Adelsrepublikken Genova og dens kolonier som lå rett sør for fyrstedømmet, og som derfor blokkerte store deler av kysten. Denne kystremsen som løp fra dagens Balaklava til Alusjta lå fra først av under Fyrstedømmet Theodoros kontroll, men gikk under diverse stridigheter over til genovesisk herrevelde. Således gikk størstedelen av handelen via havner som tilhørte en annen fraksjon, men for å motvirke dette anla Theodorito en ny havn ved munningen av elven Çorğun. Der ble det også bygd en festning.
Den 6. juni 1475 erobret den osmanske hærfører Gedik Ahmed Pasha byen Kaffa fra de genovesiske handelskoloniene, og mot slutten av samme år, etter seks måneders beleiring falt også den gotiske hovedstaden Mangup. Samtidig ble den resterende delen av fyrstedømmet erobret av Krimkhanatet, som nå var en osmansk vasall. Hele det tidligere fyrstedømmet Theodoro og den resterende del av sørlige Krim ble nå administrert direkte fra Høyporten i Istanbul.
Notre-Dame des Doms d’Avignon
Notre-Dame des Doms d'Avignon er en katedral i byen Avignon i den sørøstlige regionen Provence-Alpes-Côte d'Azur. Katedralen er sete for erkebiskopen av Avignon, og ligger nær ved det tidligere pavepalasset i Avignon.
Katedralen er bygget i romansk stil på 1100-tallet. Dens mest bemerkelsesverdige enkeltgjenstand er den forgylte statuen av jomfru Maria på toppen av vesttårnet.
Pave Johannes XXII er begravet inne i katedralen, i et fint utskåret mausoleum i gotisk stil fra 1300-tallet.
Schloss Klessheim
Schloss Klessheim (eller Kleßheim) er et barokkpalass i Wals-Siezenheim, om lag 4 kilometer fra Salzburg, i den østerrikske delstaten Salzburg. Palasset ble tegnet av Johann Bernhard Fischer von Erlach for erkebiskop Johann Ernst von Thun und Hohenstein. Bygget var ferdig i 1732 og ble brukt som sommerbolig for erkebiskopene av Salzburg.
Etter Anschluss brukte Adolf Hitler stedet til møter og som representasjonslokale mens han oppholdt seg på Berghof (som er bare 30 km unna). Benito Mussolini, Miklós Horthy og Ion Antonescu var blant Hitlers gjester. Hitler sørget for omfattende modernisering og oppussing av palasset. I 2017 ble 20 malerier anskaffet av nazistene identifisert i palasset, det er uklart om bildene ble skaffet på lovlig vis. Oppussingen og dekorasjonen var preget av nazistenes estetiske idealer. Bygget hus Casino Salzburg.
Horthy var i Klessheim 18. mars 1944, dagen før den tyske okkupasjonen av Ungarn. Da Horthy i raseri ville reise hjem med tog iverksatte SS et fingert flyangrep som vertskapet hevdet hadde ødelagt telefonlinjen. I mellomtiden bearbeidet Ribbentrop den ungarske utsendingen til Berlin, Döme Sztójay, som overbeviste Horthy om å akseptere Hitlers diplomatiske løsning. Sent på kvelden 18. mars fikk Horthy lov til å ta toget tilbake til Budapest med Edmund Veesenmayer og SS-offiseren Ernst Kaltenbrunner som uinviterte gjester om bord. Toget ble underveis holdt igjen tilstrekkelig til at okkupasjonen av Ungarn kunne skje smertefritt tidlig 19. mars.
US Open Championship 1929
US Open Championship 1929 ble arrangert på Winged Foot Golf Club i Mamaroneck, New York i USA i 1929.
Synesvågen naturreservat
Synesvågen naturreservat er et naturreservat på øya Vigra i Giske kommune, Møre og Romsdal. Området ble vernet i 1988 for å ta vare på et viktig våtmarksområde.
Området er ei langgrunn vik med artsrik havstrand og store tidevannsbanker og sandgrunner. På nord- og østsiden er det strandeng med små dammer, og med overgang til et flatt myrlandskap. Det vurderes som en av de mest verneverdige havstrendene i fylket. Vågen er både raste- og overvintringsområde, og det er sett flere hekkende fuglearter av regional betydning; i alt 17 arter har en av sine viktigste regionale forekomst her, mens én art har en av sine viktigste nasjonale lokaliteter her.
Området ligger godt til rette for studier og undervisning og for observasjon av direkte fugletrekk.
Reservatet er ett av 6 naturvernområder som inngår i ramsarområdet Giske våtmarksystem, som ble etablert i 1996.
Recess
Recess (latin recessus = fordypning) ble brukt i nordtyske byer i middelalderen som en betegnelse synonymt med Abschied (= avskjed, adjø) om et lovvedtak som ble fattet idet møtet skulle avsluttes, og deltakerne var i ferd med å ta avskjed med hverandre.
Senere ble det et ord for å betegne protokollen som ble ført om forhandlinger. I de nordiske landene var «recess» på 1400-1600-tallet navnet på flere avtaler og traktater, samt de viktigste lovene vedtatt på herredager og riksdager. De viktigste recessene i Sverige var Nyköping-recessen (1396), Kalmar-recessen, Malmö-recessen og Västerås-recessen. De viktigste i Danmark var Odense-recessen (1527) som fastla biskopenes stilling og la grunnlaget for den generelle trosfrihet, Christian 3.s københavnske recess av 30. oktober 1536, der reformasjonen ble innført i Danmark-Norge, samt Christian 4.s små og store recesser (1615 og 1643).
Anders Hoff (friidrettsutøver)
Anders Hoff (født 18. januar 1956) er en norsk trener og tidligere friidrettsutøver fra Trondheim, som spesialiserte seg på kastøvelsene. Han ble norgesmester i sleggekast i 1977, og har i tillegg fem sølv- og fire bronsemedaljer fra NM i samme øvelse. Han har også ett sølv og to bronsemedaljer i diskoskast. Han representerte klubbene IL Trond og Minerva. Hoff gikk ut fra Fosen gymnas i 1977. Han studerte etter det ved Southern Methodist University i Dallas, Texas. Etter at han la opp som utøver ble han trener for Norges beste kulestøtere, Lars Arvid Nilsen og Georg Andersen. Han fikk da posisjon som forbundstrener i Norges friidrettsforbund. Han har de siste årene vært tilknyttet Norges idrettsforbund.
Sergej Karakajev
Sergej Viktorovitsj Karakajev (født 4. juni 1961) er en russisk generaloberst og doktor i militærvitenskap. Siden 2010 har han vært sjef for De strategiske rakettstyrkene i Russland.
Konfliktåret 1877
Dødsfall
…
11. serierunde i Tippeligaen 2014
11. serierunde i Tippeligaen 2014 startet fredag 23. mai klokken 19 med mot. Runden fortsatte med to kamper lørdag 24. mai. mot klokken 15.30. Og mot  klokken 18. Runden avsluttet søndag 25. mai med mot  klokken 15.30, tre kamper klokken 18, og  mot  klokken 19.
Kampfakta
'''Fredag 23. mai 2014'''
'''Lørdag 24. mai 2014'''
'''Søndag 25. mai 2014'''
Ford Models
Ford Models (tidligere Ford Modeling Agency) er et modellbyrå i New York.
Byrået ble etablert i 1946 av nå avdøde Eileen Ford og Gerard W. Ford.
Verdenscupen i hurtigløp på skøyter 2006/07 – 100 meter kvinner
Den 4. offisielle Verdenscupen i hurtigløp på skøyter – 100 meter kvinner ble arrangert vintersesongen 2006/07.
Konkurransen begynte 3. desember i Harbin, Kina og ble avsluttet 4. mars i Calgary, Canada.
Kalender
Kalenderen for 100 meter kvinner i verdenscupen i hurtigløp på skøyter 2006/07 var som følger:
Sammenlagt
Endelige resultater etter 4 løp.
Hydrostygnus
Hydrostygnus er en slekt av vannkjær.
Ubredelse
Arten lever på New Zealand.
Lytchett Minster
Lychett Minster er en liten landsby ved utkanten av byen Poole i det administrative distriktet Purbeck i grevskapet Dorset, England. Landsbyen utgjør sammen med Upton, som ligger like ved, på den andre siden av veien A35 en del av det verdslige sognet Lytchett Minster and Upton. Upton er nå forstad til Poole.
Det er to valgkretser: Lychett Minster og Upton East er det ene mens Lychett Minster og Upton West er det andre. Den samlede befolkningen for de to valgkretsene for 2011 var 7 983.
Lytchett Minster Rugby Club spiller i Hampshire League og i Dorset and Wilts League.
Fylkesvei 5675
Strekningen ble fastlagt 2019, og består av en delstrekning av den tidligere fylkesvei 421 (Sogn og Fjordane).
Sporing av tredjepartssporere
Sporing av nettbrukere
Sporing av internettbrukeres oppførsel på internett har blitt vanlig i økende grad. Sporingen foregår ved hjelp av en informasjonskapsel eller flere, små biter med tekst som lastes ned til nettleseren når man surfer. Når en nettside gjenkjenner en tekststreng den har sett før i en informasjonskapsel, vet den at den har sett denne nettleseren før. Bruken av informasjonskapsler kan ha mange funksjoner; å huske brukerens innstillinger på en nettside, kartlegge hvordan brukere benytter nettsider eller for å logge inn på ulike tjenester. Mest brukt og mest kontroversielt blir informasjonskapsler brukt for til å kartlegge brukeres oppførsel, for deretter å kunne distribuere målrettet reklame. Ved å følge hva brukere gjør i nettleseren kan firmaer vise reklame basert på tidligere besøkte sider, søkeord og hva brukeren har klikket på. Ved å samle informasjonen som samles inn av slike informasjonskapsler er det mulig å trekke konklusjoner om hva slags profil brukeren har. For eksempel om de liker fotball eller er småbarnsforeldre.
Sporing ble gjort mulig i 1994 når informasjonskapsler ble introdusert i en tidlig nettleser, Netscape Navigator. Deres formål var brukervennlighet i form av å huske innhold i nettbutikkers handlevogner. På den tiden eksisterte knapt reklame på nettet. Den første bannerreklamen gjorde sin framtreden samme år. Når nettbasert reklame virkelig kom i gang under dot-com boomet sent på 90-tallet, kjøpte reklamebyråer reklameplasser basert på relevans i forhold til innhold på siden – skoreklamer på motesider osv.
Tilstandsfull sporing (stateful tracking)
Denne typen teknologi benytter seg av forskjellige typer informasjonskapsler(bedre kjent som cookies) til å lagre unik brukerinformasjon om maskinen og oppførselen til en bruker tilkoblet internett. Tredjeparts-nettsporere bruker deretter denne informasjonen som en unik identifikasjon til å spore maskinen gjennom nettet. Eksempler på typer cache eller informasjonskapsler i denne kategorien er;
Tilstandsløs sporing (stateless tracking)
Istedenfor å benytte seg av informasjonskapsler kan sporerne også benytte seg av unike eller tilnærmet unike attributter til enheten som er koblet til nettet. Disse kan bli samlet opp ved bruk av skripting eller kode som kjøres på et nettsted (Aktivt fingeravtrykk) mens andre attributter kan plukkes opp fra nettverkstrafikken (Passivt fingeravtrykk). Passive fingeravtrykk er særdeles problematiske da disse er vanskeligere å oppdage.
Kontroverser rundt tredjepartssporing
Innhenting av data om surfemønster kan være problematisk i forhold til personvern. Hva brukere foretar seg på internett blir overvåket uten at de har gitt direkte samtykke og uten at de er informert (ref collusion). Som en respons på dette har ulike standarder blitt opprettet for å håndtere disse personvernsproblemene; I februar 1997 ble en mer generell mekanisme for å støtte tilstands-vedlikehold foreslått som RFC 2109 'HTTP State Management Mechanism' (av Dave Kristol fra Bell Labs og Lou Montulli, da fra Netscape). Den gikk ut på at innholdet i informasjonskapslene kun er lesbart for serveren den kom fra. I tidlig Oktober 2000, ble ett revidert dokument publisert som en «foreslått standard», RFC2965 'HTTP State Management Mechanism' (25 pp, av Dave Kristol, Bell Labs og Lou Montulli, nå fra Epinions.com).
I 2007 ble tilleggsfunksjonalitet i nettleseren Mozilla Firefox laget for å stoppe bruk av Etags til sporing. Etter den 14 september, 2001 fungerer ikke lenger Etags med den nyeste versjonen av Firefox.
August 2009, en studie av «The Social Science Research Network» fant at 50% av nettsteder som benyttet Flash benyttet også flash informasjonskapsler, mens personvernserklæringene sjeldent refererte til dette. 5. januar 2011 publiserte Adobe Systems, Google Inc. og Mozilla Foundation en ny nettleser API (døpt NPAPI ClearSiteData). Denne ville tillate nettlesere som benyttet API'en å fjerne lokalt delte objekter. Fire måneder senere annonserte Adobe at Flash Player 10.3 muliggjorde at Mozilla Firefox 4 og senere versjoner av Apple Safari og Google Chrome kunne fjerne lokalt delte objekter.
Som en respons problemet med at tredjepartssporing foregår i det skjulte for brukeren har det dukket opp flere typer programvare som kan visualisere og beskrive hvem det er som følger bevegelsene til en bruker som surfer på internett.
Argumenter for å lage slike løsninger er blant annet; myndiggjøring av brukeren og bevisstgjøring på hvem som følger en på nettet slik at de kan gjøre innføre tiltak for å ikke bli sporet. En slik bevisstgjøring er også til nytte for bedrifter eller sideeiere som vil se hva tredjepartsaktører gjør på deres nettsider, for deretter å kunne legge press på sine reklame- og widgetleverandører om å endre sporingsadferd. Tabellen under viser tre eksempler på slike verktøy.
Friidrett under Sommer-OL 1952 – Spydkast kvinner
Spydkast kvinner under Sommer-OL 1952 i Helsingfors ble avholdt på Helsingfors Olympiastadion 24. juli 1952.
Rekorder
Gjeldende rekorder før lekene var som følger:
Følgende nye rekorder ble satt under lekene:
De forente arabiske emirater under Sommer-OL 2012
De forente arabiske emirater deltok under Sommer-OL 2012 i London. Tjueseks utøvere, tjuefire menn og to kvinner deltok i seks sporter, friidrett, fotball, svømming, vektløfting, judo og skyting. Det var åttende gangen De forente arabiske emirater deltok i et sommer-OL, de vant ikke noen medaljer. Skytteren Saeed bin Maktoum bin Rashid Al Maktoum var landets flaggbærer under åpningsseremonien.
Pony Malta
Pony Malta er en kullsyreholdig leskedrikk basert på malt, sukker og vitaminer som produseres av colombianske Cervecería Bavaria. Den selges i flere land i Sør- og Mellom-Amerika, samt i Spania. Produktet ble lansert i 1953.
De forente arabiske emirater under Sommer-OL 2012
30px|Fotball|link=Fotball under Sommer-OL 2012 Fotball
De forente arabiske emirater er kvalifisert til deltagelse i herrenes turnering og stiller med 18 spillere på ett lag.
Pony Malta
Drikken selges på 225 ml glassflasker, 330 ml plastflasker 330 ml bokser og på miniplastflasker.
De forente arabiske emirater under Sommer-OL 2012
30px|Skyting|link=Skyting under Sommer-OL 2012 Skyting
De forente arabiske emirater har kvalifisert seg til tre plasser i skyting for herrer.
Exydrus
Exydrus er en slekt av vannkjær.
François Le Fort
François Jacques Le Fort eller Lefort (på russisk: Франц Яковлевич Лефорт; født 2. januar 1656 i Genève, død 2. mars 1699 i Moskva) var en sveitsisk offiser i russisk tjeneste og Peter den stores favoritt.
Exydrus
Ubredelse
Arten lever på New Zealand.
François Le Fort
Bakgrunn
Familien Le Fort var hugenotter som flyktet fra Piemonte til Genève og der ble høyt ansette og velstående handelsfolk. François, sønn av kjøpmannen og drogisten Jacques Le Fort og hans hustru Françoise Lect, datter av generalstatsadvokaten Pierre Lect, var lillebror til Ami Le Fort.
Karriere
Ettersom faren hadde staket ut for ham en fremtid som handelsmann, ble Le Fort i 1672 som 16-åring sendt fra foreldrehjemmet i handelslære til Marseille. I 1674 gikk han i stedet inn på den militære tjenestevei.
Le Fort trådte som ung mann i 1674 i inn i nederlandsk krigstjeneste. I 1675 begav han seg over Arkhangelsk til Moskva, der han en tid tjenestegjorde som dansk legasjonssekretær. Hn fikk en viss anseelse blant utlendingene i Miskvas tyske forstad (Nemetskaja sloboda).
I 1678 giftet han seg med Elisabeth Souhay, datter av François Souhay, en fransk oberst i tsarens tjeneste. Han trådte samme år også selv inn i tsar Fjodor IIIs tjeneste som kaptein i den russiske hær og deltok i felttogene mot tyrkerne og tartarene 1681-89 og avanserte til oberst.
Le Fort vant Vasilij Golitsyns tillit men sluttet seg etter statskuppet i 1689 til tsar Peter og ble i 1694 storadmiral og overgeneral med oppdrag å europeisere krigsvesenet. Han ledet sammen med Fjodor Golovin og Patrick Gordon det mislykkede Azov-felttoget i 1695 og ble i 1697 guvernør over Novgorod. Årene 1697–98 var han også en av de tre ambassadørne i den russiske sendeferd som avgikk til utlandet og i hvis følge tsar Peter inkognito befant seg. Han bistod tsar Peter i dennes arbeide å legge grunnen til den russiske sjømakt og forøke landets avlinger og næringer ved å tilkalle tyske og franske kunstnere og handverkere.
Lobosternum
Lobosternum er en slekt av biller som lever i råtnende plantemateriale.